Source: http://www.curieruljudiciar.ro/2011/05/02/horatius-dumbrava-despre-recuperarea-taxei-de-prima-inmatriculare/
Timestamp: 2019-12-10 13:06:03+00:00
Document Index: 1862506

Matched Legal Cases: ['ICCJ ', 'CSM ', 'CSM ', 'CSM ', 'CSM ', 'ICCJ ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Horatius Dumbrava despre recuperarea taxei de prima inmatriculare | Curierul Judiciar
Categoria: Ştiri • Cuvinte cheie: blocarea promovarilor la ICCJ • erori judiciare • Horatius Dumbrava • SIPA • Sporuri salariale ale magistratilor • taxa de poluare • taxa de prima inmatriculare
Presedintele Consiliului Superior al Magistraturii, judecatorul Horatius Dumbrava, a fost invitat la interviurile Gandul. Cititi in continuare un rezumat al opiniilor sefului CSM referitoare la unele dintre cele mai stringente probleme ale sistemului judiciar. De asemenea, puteti viziona integral interviul care a fost inregistrat video: http://www.gandul.info/news/videochat-gandul-cum-a-raspuns-horatius-dumbrava-presedintele-csm-intrebat-de-cititorii-gandul-cum-a-scapat-judecatoarea-prinsa-beata-la-volan-8206016 .
• Cand va merge bine justitia din Romania.”Toata lumea asteapta ca justitia sa mearga mai bine. Chiar judecatorii asteapta ca justitia sa mearga mai bine. Cand va merge? Cand toti vom face efortul pentru a ne indeplini obiectivele pe care cu totii ni le-am propus. Adica sa avem practica unitara, sa avem performanta in cauzele pe care le solutionam, sa nu avem rateuri, sa nu avem erori judiciare. La acel moment putem spune ca justitia merge mai bine. Daca actionam impreuna, fie ca e CSM, fie ca sunt instantele, parchetele, Inalta Curte. Si cu ajutorul Legislativului si Executivului. Pentru ca depindem unii de altii: legi mai bune pot conduce la o justitie mai buna”, a declarat presedintele CSM.
• Cazul judecatoarei Elena Turcu, prinsa beata la volan si care a fost achitata de Inalta Curte. „Acum avem o hotarare judecatoreasca care a ramas definitiva. La nivelul aparentei, doamna Elena Turcu este nevinovata. Pentru ca avem o hotarare judecatoreasca care spune ca nu au fost probe pentru a fi condamnata pentru infractiunea pentru care a fost trimisa in judecata. In schimb, la nivelul imaginii publice avem o mare problema, pentru ca aceasta a dus o imagine defectuoasa justitiei. Sper ca toti procurorii si judecatorii au invatat ceva din acest caz. Atunci cand iesim pe usa biroului, suntem cetateni ca oricare altii. Nu ne putem permite sa ne prevalam de calitatea noastra de judecator sau de procuror, indiferent de situatie, pentru a avea un avantaj in raport cu cetatenii simpli”, a precizat seful CSM.
• Se mai poate face ceva in cazul judecatoarei Turcu? „Imediat dupa ce am aflat de hotararea judecatoreasca care a ramas definitiva, am luat toate actele care au stat la baza deciziilor fostului CSM. Din pacare, la acest moment, CSM nu mai poate sa faca nimic. Din punct de vedere disciplinar, s-a dat o hotarare in anul 2008, iar pe Codul deontologic s-a constatat ca fapta este prescrisa, asa ca la acest moment nu putem sa facem altceva decat sa luam act de hotararea judecatoareasca si sa o repunem in functie. Dar imaginea patata a justitiei ramane si la acest lucru sper sa reflectam cu totii, judecatori si procurori”, a declarat presedintele Consiliului Superior al Magistraturii.
• Situatia magistratilor care sunt agenti sub acoperire. „Aici, CSAT ar trebui sa ne raspunda pentru ca, potrivit legii, CSAT trebuie sa verifice daca sunt agenti sub acoperire in functie. Pentru ca, pentru trecut, raspunde CNSAS si aici aproape ca am finalizat procesul de comunicare de catre CNSAS a deciziilor celor care au colaborat cu Securitatea. Sper sa nu avem in sistem agenti sub acoperire indiferent de la ce serviciu ar fi”, a precizat Horatius Dumbrava.
• Despre erorile judiciare. „Erorile judiciare reprezinta o palma pe obrazul justitiei. Incercam sa stopam pe cat posibil acest fenomen, care nu exista numai in Romania. Stiti foarte bine ca si in Statele Unite exista erori judiciare. Dar, totusi, trebuie spus ca procentul erorilor judiciare nu este atat de mare pe cat spune perceptia publica. Doar 6 la suta dintre hotararile judecatoresti sunt casate sau desfiintate de catre instantele superioare. Aceasta este statistica, iar statistica nu minte”, considera seful CSM.
• Desfiintarea SIPA. „Este foarte bine ca s-a desfiintat SIPA, pentru ca era la indemana ministrului Justitiei. S-a desfiintat in 2005. Si s-au facut abuzuri prin intermediul acestui serviciu. In sistem nu este nevoie de astfel de servicii secrete. O problema avem insa cu arhiva acestui serviciu, care este sigilata la Ministerul Justitiei, si nu s-a stabilit ce sa facem cu ea”, este opinia sefului CSM.
• Sondaje despre imaginea Justitiei. „La nivelul justitiabililor, a celor care se judeca, avem cateva sondaje extrem de interesante. Un sondaj facut la Bucuresti in randul celor care se judeca arata ca increderea in judecatori este de peste 60 la suta. In schimb, increderea in judecatori a celor care nu se judeca este de 25 la suta”, a precizat judecatorul Horatius Dumbrava pentru cititorii gandul.
• Sporurile salariale ale magistratilor. „Dupa cate stiu, mai sunt foarte putine procese la acest moment. Cred ca si sistemul s-a maturizat intre timp. Oricum, nu am fost singurii bugetari care am initiat in instante astfel de procese”, sustine seful CSM.
• Vulnerabilitatile sistemului judiciar si obiectivele propuse a fi indeplinite pana la sfarsitul anului. „Vulnerabilitatea majora pe care o simtim acum este cea legata de completarea numarului de membri ai Consiliului Superior al Magistraturii. Din pacate, noi nu ii avem, inca, alaturi de noi pe membrii societatii civile. Noi, magistratii, spunem raspicat acest lucru: e nevoie de societatea civila in CSM, este un element de transparenta si, mai mult, sunt voci din afara sistemului care spun ceea ce se vede rau din afara sistemului. Deci aceasta este o mare vulnerabilitate. Eu, ca presedinte al CSM , m-am adresat Senatului sa ia in considerare aceasta vulnerabilitate si sa procedeze cat mai repede la numirea celor doi membri ai societatii civile(…) In ceea ce ii priveste pe ceilalti trei membri, suntem in cursul procedurilor electorale. Undeva, la finalul lunii iunie, se vor finaliza. Eu privesc aceasta situatie ca pe o vulnerabilitate. In rest, obiectivele pe care ni le-am propus sunt legate de planul multianual. Dorim sa ne facem un plan de actiune pe termen mediu si lung, suntem in constructia acestui plan. Speram ca la finalul lunii iunie sa conturam acest plan de actiune al CSM(…)Mai avem o chestiune legata de promovarea la Inalta Curte. Suntem la finalul procedurii legislative. In ce sens? In sensul in care legislatorul isi va exercita in scurt timp aceasta prerogativa. Problema aceasta ar putea deveni o vulnerabilitate daca se amana acest proces. Noi ne-am gandit ca aceasta procedura sa se deruleze accelerat pentru a putea declansa procedurile de promovare la Inalta Curte”, a declarat presedintele Consiliului Superior al Magistraturii la Interviurile Gandul.
• Conflictul dintre CSM si ICCJ referitor la blocarea promovarilor la Inalta Curte.”Nu exista un conflict, au existat pozitii diferite asupra tipului de promovare. Exista o problema de personal la nivelul Sectiei Penale, unde exista noua posturi vacante si acest lucru face ca situatia de acolo sa fie mai tensionata. Iar colegii de acolo au dreptate, caci Sectia penala lucreaza si sambata si duminica”, a mentionat judecatorul Horatius Dumbrava la Interviurile Gandul.
• Problema Inspectiei judiciare. „Noi am spus tot timpul ca aceasta structura trebuie sa ramana in cadrul CSM, pentru ca, totusi, CSM-ul este garantul independentei Justitiei, nu numai al judecatorilor ci al Justitiei in general. Adica CSM-ul trebuie sa apere si interesele cetatenilor si ale justitiabililor, in general vorbind. Daca ar fi locata in alta parte, in zona puterii executive sau in zona puterii legislative, putem discuta si de posibile abuzuri(…) La acest moment este foarte greu sa facem o evaluare la ceea a facut Inspectia judiciara, pentru ca, de mai mult de un an de zile, lucreaza cu 50 la suta din personal(…)Joia viitoare vom declansa procedura de ocupare a tuturor posturilor”, a aratat seful CSM la Interviurile Gandul.
• Solutii pentru imbunatatirea actului de justitie si a imaginii sistemului judiciar.”Una dintre vulnerabilitatile sistemului este practica neunitara. Din pacate, CSM nu are la indemana instrumente extrem de eficiente pentru unificarea practicii judiciare. Sigur, impreuna cu Institutul National al Magistraturii poate declansa acel tip de formare profesionala in interiorul careia sa se discute acele cauze care duc la practica neunitara. In curand vom avea o discutie pe taxa de poluare”, a precizat presedintele CSM la Interviurile Gandul.
• Problema taxei de poluare (prima inmatriculare). „Avem aceasta decizie a Curtii Europene de la Luxemburg. Ea nu este extrem de clara pe ce anume ar trebui sa faca instantele, ramane la aprecierea instantelor. Aceasta este o prima constatare a mea personala, ca judecator. Ramane la aprecierea instantelor sa stabileasca in ce masura se aplica o astfel de decizie la cauza concreta. Dar, in orice caz, este important, deoarece in aceste momente ne aflam in situatia in care pot pronunta hotarari irevocabile. Sunt foarte multe cereri de revizuire, avand in vedere aceasta decizie a CEJ. Si atunci sistemul trebuie sa discute pe chestiuni de principiu, nu de soluti, pentru a stabili in ce masura se pot contura viitoarele solutii. Sunt pronuntate hotarari diferite la nivel national. Unele instante au acordat despagubiri, altele – nu(…) Daca hotararea judecatoreasca da dreptate omului care se adreseaza justitiei si obliga Finantele sa dea banii inapoi, sigur ca da. Banii se returneaza. Dar daca instantele, in marea lor majoritate acorda despagubiri, inseamna ca si executivul trebuie sa isi modifice practica. Ca sa nu se mai ajunga la instante, sa gaseasca o modalitate sa returneze banii. Aceasta pentru situatia in care instantele vor ajunge la concluzia ca acea decizie a CEJ obliga statul roman pana la urma sa tina cont de acel tip de discriminare. Nu are sens sa mai trecem printr-un proces. Sunt convins ca pana la urma vom ajunge la o solutie”, a declarat seful CSM la Interviurile Gandul.
• Prelungirea duratei de retinere de la 24 de ore la 48 sau 72 de ore. „Da, sunt de acord cu propunerea procurorului general. O perioada de 48 de ore ar fi suficienta pentru procuror sa administreze probele in asa fel incat sa vina in fata judecatorului cu un probatoriu conturat(…). Este si in acord cu Conventia Europeana a Drepturilor Omului”, a declarat judecatorul Horatius Dumbrava la Interviurile Gandul.
• Cum ar putea contribui CSM la scurtarea duratei termenelor de judecata. „Sigur ca poate interveni CSM-ul. In primul rand, prin propagarea acelei idei bune a ceea ce face Inalta Curte: managemenul de caz in ce priveste cauzele penale de mare coruptie. Cred ca aceasta practica trebuie coborata si la celelalte instante si nu numai in ceea ce priveste cazurile de mare coruptie, ci si in celelalte”, a declarat seful CSM la Inteviurile Gandul.
• Raspunderea materiala a magistratilor. „Depinde de noi in ce masura reusim sa ne purtam matur ca sistem. Vorbesc de practica neunitara. Daca reusim sa rezolvam aceasta problema a practicii neunitare precum si cea a Inspectiei Judiciare – in sensul in care sa faca verificari acolo unde se presupune a fi erori judiciare – daca noi reusim sa nemiscam pozitiv pe aceste paliere, sunt convins ca chestiunile pe raspunderea materiala a magistratilor vor ramane in plan secund”, a mai precizat presedintele CSM, Horatius Dumbrava la Interviurile Gandul.
• Poate fi discutata o solutie judecatoareasca? „Problema e actuala si foarte interesanta si se poarta nu numai in Romania ci si in tarile Uniunii Europene cu o traditie in ceea ce priveste o justitie eficienta: daca se poate discuta in spatiul public o hotarare judecatoareasca, mai ales ca dupa ce ramane definitiva in penal si irevocabila in civil. Daca vreti opinia mea personala, nu vad de ce nu s-a putea discuta”, a declarat seful CSM la Interviurile Gandul.
Horatius Dumbrava: reducerea coruptiei trebuie sa reprezinte o prioritate